Kommissionens forordning (EF) nr. 864/2001

af 2. maj 2001

om åbning af en licitation for salg på det indre marked af ca. 1022 t ris, som det italienske interventionsorgan ligger inde med

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 1667/2000(2), særlig artikel 8, litra b), sidste led, og

ud fra følgende betragtninger:

(1) En mængde på ca. 1022 t uafskallet ris, som det italienske interventionsorgan ligger inde med, bør udbydes til salg på EF-markedet. Salget skal foretages efter bestemmelserne i Kommissionens forordning (EØF) nr. 75/91 af 11. januar 1991 om procedurer og betingelser for salg af uafskallet ris fra interventionsorganerne(3).

(2) I betragtning af kvalitetsforringelsen af produktet som følge af naturulykker bør der fastsættes en minimumssalgspris for hvert parti, der udbydes til salg, under hensyntagen til de enkelte partiers særlige kendetegn efter bestemmelserne i artikel 2, stk. 3, litra b), i Kommissionens forordning (EØF) nr. 3597/90 af 12. december 1990 om reglerne for bogføring af interventionsforanstaltninger, under hvilke interventionsorganerne opkøber, oplagrer og sælger landbrugsprodukter(4), senest ændret ved forordning (EF) nr. 1392/97(5). I betragtning af kvalitetsforringelsen af parti nr. 4 bør der dog ikke fastsættes nogen minimumspris for dette parti, og der bør gives tilslag til den højestbydende.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Det italienske interventionsorgan foretager på betingelserne i forordning (EØF) nr. 75/91 en licitation for salg på det indre marked af ca. 1022 t uafskallet ris, som det ligger inde med.

Artikel 2

Uanset artikel 3, stk. 2, i forordning (EØF) nr. 75/91 skal de indgivne bud vedrøre et helt parti.

Artikel 3

1. Fristen for den første indgivelse af bud er den 16. maj 2001, og fristen for den sidste indgivelse af bud er den 13. juni 2001.

2. Buddene skal indgives til det italienske interventionsorgan: Ente Nazional risi Piazza Pio XI 1 I - 20123 Milano Tlf. (02) 885 51 11 Fax (02) 86 13 72.

3. Varen er oplagret på følgende lagre:

Corso Dante, 24 - Balzola (AL)

Via Roma, 128 - Casalvolone (NO).

Artikel 4

De minimumssalgspriser, der skal overholdes, er fastsat til:

>TABELPOSITION>

Artikel 5

Det italienske interventionsorgan meddeler Kommissionen senest tirsdagen i ugen efter fristen for indgivelse af bud de solgte mængder og salgspriserne for de forskellige partier.

Artikel 6

Denne forordning træder i kraft på tredjedagen efter offentligørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. maj 2001.

På Kommissionens vegne

Franz Fischler

Medlem af Kommissionen

(1) EFT L 329 af 30.12.1995, s. 18.

(2) EFT L 193 af 29.7.2000, s. 3.

(3) EFT L 9 af 12.1.1991, s. 15.

(4) EFT L 350 af 14.12.1990, s. 43.

(5) EFT L 190 af 19.7.1997, s. 22.